*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2018.gada \_\_\_.\_\_\_\_\_\_\_\_\_\_\_

.§

**Informatīvais ziņojums „Par sadarbību ar Stokholmu (Zviedrija) kandidēšanas procesā uz 2026.gada Ziemas Olimpisko spēļu rīkošanu”**

1. Pieņemt zināšanai iesniegto informatīvo ziņojumu.

2. Konceptuāli atbalstīt, ka biedrība „Latvijas Olimpiskā komiteja”, Siguldas novada pašvaldība un SIA „Bobsleja un kamaniņu trase „Sigulda”” iesaistās sadarbībā ar Zviedrijas Olimpisko komiteju un Stokholmas (Zviedrija) Ziemas Olimpisko spēļu kandidēšanas komiteju (kad tāda tiks izveidota) ar mērķi piedalīties Stokholmas (Zviedrija) kandidēšanas procesā par tiesībām rīkot 2026.gada Ziemas Olimpiskās spēles, kas paredzētu Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā (Bobsleja un kamaniņu trasē „Sigulda”).

3. Izglītības un zinātnes ministrijai:

3.1. nodrošināt, ka SIA „Bobsleja un kamaniņu trase „Sigulda”” līdz 2018.gada 15.septembrim veic priekšizpēti par iespēju pielāgot Bobsleja un kamaniņu trasi „Sigulda” Ziemas Olimpisko spēļu bobsleja, skeletona un kamaniņu sporta sacensību sarīkošanai un ar to saistītajām provizoriskajām izmaksām;

3.2. sadarbībā ar biedrību „Latvijas Olimpiskā komiteja”, Siguldas novada pašvaldību un, ja nepieciešams, iesaistot citas ministrijas un valsts iestādes, sagatavot un izglītības un zinātnes ministram līdz 2018.gada 31.oktobrim noteiktā kārtībā izskatīšanai Ministru kabinetā iesniegt pasākumu plānu kandidēšanas procesam laika posmā līdz 2019.gada septembrim (norādot arī tā provizoriskās īstenošanas izmaksas), kā arī pievienojot sākotnējo izvērtējumu par atbilstošāko risinājumu komercdarbības atbalsta kontroles normu ievērošanai;

3.3. ja pēc veiktās priekšizpētes tiek secināts, ka Bobsleja un kamaniņu trasi „Sigulda” ir iespējams pielāgot Ziemas Olimpisko spēļu bobsleja, skeletona un kamaniņu sporta sacensību sarīkošanai un, izvērtējot provizoriskās izmaksas, tas tiek atzīts par lietderīgu, sadarbībā ar biedrību „Latvijas Olimpiskā komiteja”, Siguldas novada pašvaldību, SIA „Bobsleja un kamaniņu trase „Sigulda”” un, ja nepieciešams, iesaistot citas ministrijas un valsts iestādes, sagatavot un izglītības un zinātnes ministram līdz 2019.gada 31.martam noteiktā kārtībā izskatīšanai Ministru kabinetā iesniegt pasākumu plānu (norādot arī tā provizoriskās izmaksas), kas būtu īstenojams laika posmā līdz 2026.gadam, ja Stokholma (Zviedrija) iegūs tiesības rīkot 2026.gada Ziemas Olimpiskās spēles, kas paredzēs Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā.

4. Atbalstīt ar Ministru kabineta 2015.gada 27.novembra rīkojuma Nr.741 „Par apropriācijas pārdali” 1.1.1.apakšpunktu Bobsleja un kamaniņu trases „Sigulda” infrastruktūras uzlabošanai (bobsleja kamanu pacelšanas lifta nomaiņai un junioru starta estakādes projektēšanai un būvniecībai) SIA „Bobsleja un kamaniņu trase „Sigulda”” piešķirto, bet neizlietoto valsts budžeta līdzekļu 264 370,71 *euro* apmērā novirzīšanu šā protokollēmuma 3.1.apakšpunktā minētās priekšizpētes veikšanai un citu ar Bobsleja kamaniņu trases „Sigulda” attīstību saistītu izmaksu segšanai (SIA „Bobsleja un kamaniņu trase „Sigulda””).

5. Pieņemt zināšanai, ka šā protokollēmuma 4.punktā minētai līdzekļu pārdalei ir fiskālā ietekme uz vispārējās valdības budžeta bilanci 2018.gadā.

6. Ja Stokholma (Zviedrija) iegūs tiesības rīkot 2026.gada Ziemas Olimpiskās spēles, kas paredzēs Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā, Izglītības un zinātnes ministrijai sadarbībā ar biedrību „Latvijas Olimpiskā komiteja”, Siguldas novada pašvaldību, SIA „Bobsleja un kamaniņu trase „Sigulda”” un, ja nepieciešams, iesaistot citas ministrijas un valsts iestādes, jāsagatavo un izglītības un zinātnes ministram četru mēnešu laikā pēc attiecīga Starptautiskās Olimpiskās komitejas lēmuma pieņemšanas noteiktā kārtībā izskatīšanai Ministru kabinetā jāiesniedz priekšlikumi (tai skaitā precizēts pasākumu plāns) par nepieciešamo turpmāko rīcību 2026.gada Ziemas Olimpisko spēļu bobsleja, skeletona un kamaniņu sporta sacensību sarīkošanai Siguldā.

7. Jautājums par valsts finansiālo atbalstu 2019.gadā Stokholmas (Zviedrija) kandidēšanas procesā par tiesībām rīkot 2026.gada Ziemas Olimpiskās spēles, kas paredzētu Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā, skatāms Ministru kabinetā likumprojekta „Par valsts budžetu 2019.gadam” un likumprojekta „Par vidēja termiņa budžeta ietvaru 2019., 2020. un 2021.gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieprasījumiem, ievērojot valsts budžeta finansiālās iespējas.

8. Jautājums par valsts finansiālo atbalstu 2026.gada Ziemas Olimpisko spēļu bobsleja, skeletona un kamaniņu sporta sacensību sarīkošanai Siguldā un citu nepieciešamo pasākumu īstenošanai, ja Stokholma (Zviedrija) iegūs tiesības rīkot 2026.gada Ziemas Olimpiskās spēles, kas paredzēs Ziemas Olimpisko spēļu bobsleja, skeletona un kamaniņu sporta sacensību sarīkošanu Siguldā, skatāms likumprojekta par valsts budžetu kārtējam gadam un likumprojekta par vidējā termiņa budžeta ietvaru sagatavošanas procesā kopā ar visu ministriju un citu centrālo valsts iestāžu prioritāro pasākumu pieprasījumiem, ievērojot valsts budžeta finansiālās iespējas.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

izglītības un zinātnes ministrs Kārlis Šadurskis

Severs 67047935

edgars.severs@izm.gov.lv